વડાપ્રધાને સ્વતંત્રતા દિવસ પર મહિલાઓને ભેટ આપી છે. તેમણે સેનામાં મહિલા અધિકારીઓને પણ સ્થાઈ કમિશન આપવાની જાહેરાત કરી છે. વડાપ્રધાને કહ્યું હતું કે, હવે ભારતીય સશસ્ત્ર સેનામાં શોર્ટ સર્વિસ કમિશનના માધ્યમથી નિમવામાં આવેલી મહિલાઓને પુરૂષની સમકક્ષ અધિકારીઓની માફક જ પરીક્ષા આપી સ્થાઈ રોજગાર મળી શકશે. તેમણે ઉમેર્યુ હતું કે, મહિલાઓ શાળાથી લઈને સેના સુધી ખભે ખભો મેળવીને આગળ વધી રહી છે. સુપ્રીમ કોર્ટમાં પણ ઈતિહાસમાં પહેલીવાર ત્રણ મહિલા ન્યાયાધીશ છે.